cyanic-selkie/wikianc huggingface dataset:
Waters Edge
Europeisk utgåve
Songen «Own Up» er ikkje den same som «Own Up, Take a Look at Yourself», som kom ut som B-side til singelen «Teenage Rampage» i 1974.
Nordamerikansk utgåve (berre LP)
Dette albumet kom ut i USA og Canada under tittelen VI med eit anna omslag. VI er ein generisk tittel som refererte til at albumet var det sjette av Sweet som kom ut på Capitol Records. Sporlista er òg annleis enn Pollydor-utgåva. Albumet har ikkje kome ut på CD.
Rolf Widerøe
Rolf Widerøe var ein norsk norsk ingeniør og fysikar.
Widerøe konstruerte i 1928 den første lineærakseleratoren for positive ion. Denne nådde ikkje opp i energiar av praktisk interesse, til dømes i kjernefysikken, fordi det radiotekniske utstyret på det tidspunktet var for lite utvikla. Same år foreslo han betatronprinsippet som ein metode for å akselerere elektron, og då desse maskinene kom i bruk (etter 1940) deltok han i det vidare utviklingsarbeidet. Den første fungerande betatron i Europa vart bygd av Widerøe og medarbeidarane hans. Han var konsulent ved bygging av fleire større akseleratorar, mellom anna 30 GeV protonsynkrotronen ved CERN, og er kjent for arbeid innan strålingsfysikk. Han hausta òg stor internasjonal respekt for innsatsen sin for bruk av akseleratorar innan medisin. Widerøe vart heidra med mange prisar og æresdoktoratar.
I 1927 vart Widerøe dr.ing. ved Den tekniske høgskulen i Aachen og frå 1928 til 1931 var han tilsett ved AEG i Berlin. Frå 1933 til 1937 arbeidde han ved N. Jacobsens elektriske verksted i Oslo og frå 1937 til 1940 ved National Industri. Under krigen jobba han ved Norsk Elektrisk og Brown Boveri i Baden i Sveits, som han fortsette med etter krigen. I perioden frå 1953 til 1972 var han dessutan professor ved den tekniske høgskulen i Zürich.
Under andre verdenskrig dreiv Widerøe forsking i tysk teneste. Han fekk difor etter krigen eit førelegg der straffa blei sett til «bot til statskassen av kr. 5000, tap av stemmerett i offentlige anliggender, tap av retten til å gjøre tjeneste i rikets krigsmakt og inndragning av ulovlig fortjeneste kr. 120000».
Canned Heat av Canned Heat
Besetninga som spelte på debutalbumet var Alan «Blind Owl» Wilson (gitar og vokal), Larry «The Mole» Taylor (bass), Henry «Sunflower» Vestine (gitar), Bob «The Bear» Hite (vokal) og Frank Cook (trommer). Cook var berre med bandet ei kort stund, og vart eit par månader seinare erstatta av Aldolfo «Fido» Dela Parra på trommer.
Canned Heat kom ut på CD i 1999 på det franske selskapet MAM Productions under tittelen Rollin' and Tumblin'.
Richard Perry
Richard Perry er ein USA-amerikansk plateprodusent. Perry byrja som artist då han var voksen, men vart tidleg i karrieren ein suksessrik og populær produsent med over eit dusin gullplater å vise til. Frå 1978 til 1983 dreiv han sitt eige plateselskap, Planet Records, som gav ut ei rekkje hittar med hovudartisten The Pointer Sisters. Etter Planet vart selt til RCA Records, heldt Perry fram arbeidet i musikkindustrien som sjølvstendig produsent. Rekkja hitinnspelingar strekte seg inn i 2000-åra med populære innspelingar for mellom andre Rod Stewart og Carly Simon.
Beinn Alligin
Beinn Alligin er eit fjell i Torridon i Skottland, nord for Loch Torridon i Dei skotske høglanda. Fjellet har to toppar med Munro-status: Tom na Gruagaich (922 m) i sør og Sgurr Mhòr (986 m) i nord.
Identity Crisis av Sweet
Identity Crisis er det niande og siste studioalbumet til det engelske glamrockbandet Sweet. Det kom opphavleg berre ut i Tyskland og Mexico på Polydor Records, og vart spelt inn i 1980 og 1981. Det kom først ut etter at bandet var oppløyst i 1981.
Innhald
Alle songane skrivne og komponerte av Steve Priest, Andy Scott og Mick Tucker utanom der andre er nemnde.
Bob Krasnow
Robert Alan «Bob» Krasnow var ein USA-amerikansk platedirektkør og entrepenør som hadde ein lang og suksessrik karriere i musikkindustrien. Han skipa Blue Thumb Records, og vart seinare styreleiar i Elektra Records, og var med å skipe Rock and Roll Hall of Fame.
Gorno Orizari i Bitola
Gorno Orizani (makedonsk Горно Оризари) er ein landsby i kommunen Bitola i regionen Pelagonia i Nord-Makedonia.
Busetnaden hadde 2 454 innbyggjarar ved folketeljinga i 2002.
Beinn Achaladair
Beinn Achaladair er eit fjell i Skottland seks kilometer nordaust for grenda Bridge of Orchy. Fjellet ligg på grensa mellom Perth and Kinross og Argyll and Bute.
Beinn Achaladair er eit landemerker når ein kjem langs vegen eller med tog forbi fjellet. Fjellet ser særleg imponerande ut frå nordvest med ein bratt vegg. I lag med nabofjella Beinn Dorain, Beinn an Dothaidh og Beinn a' Chreachain dannar det den historiske Great Wall of Rannoch, som var grensa mellom det gamle piktiske kongedømet Alba i aust og det skotske kongedømet Dál Riata i vest.
Beinn Achaladair har ei høgd på 1038 meter over havet og har status som munro og marilyn.
Trailfjorden
Trailfjorden er ein 28 km lang, isdekt fjord mellom Three Slice Nunatak og Cape Freeman på austkysten av Graham Land. Fjorden vart observert av sir Hubert Wilkins på flyturen sin den 20. desember 1928. Breidda av Graham Land er berre 37 km brei mellom botnen av Trailfjorden og Nenyfjorden. Han fekk dette namnet av US-SCAN fordi det var ei naturleg rute for fly- og sledeturar frå East Base under U.S. Antarctic Service (USAS), 1939-1941, til austkysten av Graham Land.
Greifensee
Greifensee er ein kommune i distriktet Uster i kantonen Zürich i Sveits. Kommunen har innbyggjarar  og eit areal på. Kommunesenteret ligg 439 meter over havet.
Han ligg ved innsjøen Greifenvatnet, om lag 12 km aust for Zürich i Sveits. Byen har ein historisk del med eit slott og ei unik kyrkje (Gallus kapell), forma som ein trekant.
Forfattaren Johann Jakob Bodmer var frå Greifensee.
Breithorn ved Lötschental
Breithorn ved Lötschental er eit 3 785 meter høgt fjell i Bern-Alpane i kantonen Valais i Sveits. Fjelltoppen ligg på ei fjellkjede der Bietschhorn er det høgste fjellet. Breithorn er den austlege utløparen av fjellkjeda.
Førstestiginga av Breithorn fann stad i 1869.
Eivind Torp
Eivind Olsen Torp var ein norsk skulemann og stortingsmann frå Løten i Hedmark. Han var medlem av Venstre.
Torp var son til ein gardbrukar. Folketeljinga frå 1865 viser at han arbeidde heime på farsgarden Store Torp i Løten. Han gjekk ut frå Hamar seminar i 1869 og var lærar i Elverum frå 1870. Tre år seinare starta han opp ein privatskule i Elverum som han sidan dreiv. Han var medlem av heradsstyret i Elverum frå 1876, ordførar frå 1883 til han døydde. Samt medlem av forlikskommisjonen frå 1884.
Torp representerte Hedemarkens amt på Stortinget frå 1886 til han døydde i 1890. Han var medlem av militærkomiteen, frå 1889 også medlem av Lagtinget. Torp døydde i 1890 i Kristiania under stortingsopphaldet der.
The Bootleg Series Vol. 13: Trouble No More 1979–1981
The Bootleg Series Vol. 13: Trouble No More 1979–1981 er ei samling av opptak frå 1979 til 1981 av Bob Dylan, utgjeve 3. november 2017, med musikken han skreiv og framførte som gjenfødd kristen på albuma Slow Train Coming, Saved og Shot of Love.
Det er den 11. utgjevinga i Bob Dylan Bootleg Series, og kom ut på Legacy Records den 3. november 2017. Albumet kom ut i tre utgåver: ei dobbelplate, ei firedobbel LP-utgåve med same innhaldet som den doble CD-utgåva og ei luksusutgåve med åtte CD-plater og ein DVD. Ei dobbel bonussamling vart òg gjeven ut i lag med luksusutgåva. Den doble standardutgåva inneheld det same som dei to første platene av luksusutgåva.
Historie
Seint i 1978 vart Dylan kristen. Han byrja å skrivne kristne songar, som kom ut på Slow Train Coming (1979), Saved (1980), og delvis Shot of Love (1981). Det religiøse innhaldet forvirra delar av fansen til Dylan - på same måte som Dylan hadde framandgjort vise-puristane i 1965 då han «gjekk elektrisk».
Innhald
Trouble No More består hovudsakleg av konsertopptak frå denne tida, i tillegg til demoversjonar og unytta opptak frå innspelingane av dei tre studioalbuma han spelte inn perioden. 20. september 2017 vart songen «When You Gonna Wake Up (Oslo, Norway - 9. juli 1981)» publisert på Youtube-kanalen til Dylan. Det var den første singelen frå samlinga, som kom ut i forskjellige utgåver og format.
Den doble standardutgåva av albumet inneheld konsertopptak av alle songane som er med på Slow Train Coming, Saved og Shot of Love, med unntak av Porter Wagoner-songen «A Satisfied Mind» på Saved og «Heart of Mine», «Property of Jesus», «Lenny Bruce» og «Trouble» frå Shot of Love. Tre av songane er ikkje gjevne ut før.
Luksusutgåva på ni plater byrjar me dei to platene frå standardutgåva. Dei neste seks platene inneheld musikk, medan den niande er ein dokumentar frå denne perioden på DVD. Luksusutgåva inneheld 100 spor som ikkje var gjevne ut før, både konsert- og studioopptak, ei fotobok på 120 sider og omfattande notat i omslaget. Boksen inneheld over åtte timar med musikk, og to bonusplater med ein komplett konsert frå San Diego i 1979 som ein fekk med kjøp av luksusutgåva gjennom den offisielle nettsida til Dylan.
DVD-dokumentaren Trouble No More: A Musical Film (USA, 2017, 59 min.) vart regissert av Jennifer Lebeau og Ron Kantor og syner bilete av Dylan frå turneen hans i 1980 med nytt materiale skriven av Luc Sante og framført av den Oscarnominerte Michael Shannon, i tillegg til over 28 minuttar med ekstramateriale. Dokumentaren hadde premiere på New York Film Festival i 2017.
«Heimdal»
«Heimdal» var eit kommandofartøy i den norske marinen. Det vart bygd i 1892. 7. juni 1905 førte «Heimdal» den nye kongen av Noreg, Haakon VII, og resten av den norske kongefamilien, inn til Kristiania. I 1926 vart skipet disponert av Roald Amundsen under nordpolekspedisjonen med luftskipet «Norge».
I juni 1940 kom «Heimdal» til Shetland. Under krigen vart de brukt til depotskip i Storbritannia. «Heimdal» vart seld som lasteskip i 1946. Det fekk då namnet «Rovena». Skipet var lasta med sild då det forliste og sank utanfor Island i 1947.
Craonne
Craonne (lokal uttale /krɑn/) er ein kommune i Aisne-departmentet i Picardie nord i Frankrike.
Craonne ligg midtvegs mellom Laon og Reims, 18,5 km sørvest for Laon. Elva Ailette utgjer ein del av den nordre kommunegrensa.
Landsbyen var åstad for slaget ved Craonne under Den sjette koalisjonskrigen, ein av Napoleonskrigane, i 1814. Han blei vidare totaløydelagd under Chemin des Dames-slaga under første verdskrigen. Den tidlegare busetnaden er i dag eit arboret, medan den nye landsbyen blei bygd i 1920-åra, sørvest for den gamle.
Isolde Kostner
Isolde Kostner er ein italiensk tidlegare skirennar frå Bolzano som vann gullmedaljane i super-G i alpin-VM både i 1996 og 1997. I alt vann ho seks OL- og VM-medaljar i tida 1994-2002. Ho vann FIS-pokalen som den beste kvinnelege utforrennaren både i 2001 og 2002.
Aktiv
Kostner var allereie frå unge år ein utprega såkalla fartsutøvar. Frå ho vann sin fyrste verdscupsiger i slutten av januar 1994, gjekk det ti år og to dagar til ho vann sin 15. og siste. Tolv av rennsigrane kom i utfor, tre i super-G. Ho kleiv på pallen etter 50 renn i verdscupen.
Kostner sanka sine fyrste OL-medaljar under vinterleikane på Lillehammer i 1994. Ho vann då bronsemedaljar både i utfor og i super-G. To år seinare vart ho verdsmeister i super-G då VM i alpine greiner 1996 vart arrangert i spanske Sierra Nevada. Året etter forsvarte ho VM-tittelen under alpin-VM 1997 i Sestriere. Korkje under Vinter-OL 1998 i Nagano eller i VM i alpine greiner 1999 i Vail lukkast ho blande seg inn i medaljestrid.
Både i 2001 og 2002 vann Kostner FIS-pokalen som prova at ho var verdas beste kvinnelege utforrennar. Begge desse sesongane kapra ho ein sølvmedalje i dei store meisterskapane. I 2001 vart ho nummer to i super-G ved VM i alpine greiner 2001 i St. Anton, fem hundredels skund bakom vinnaren, franske Régine Cavagnoud. Også under Vinter-OL 2002 i Salt Lake City måtte Kostner sjå ei fransk kvinne øvst på sigerspallen, Carole Montillet vart olympisk meister i utfor med klar margin til Kostner på sølvplass.
Kostner la opp som aktiv alpinist i 2006.
Kunstløparen Carolina Kostner er syskenbarnet hennar.
Wardle Entrance
Wardle Entrance er ei lita bukt ved Johannessen Harbour, som ligg mellom Snodgrass og Weller Island i Pitt Islands i Biscoe Islands. Han vart fotografert av Hunting Aerosurveys Ltd. i 1956 og kartlagd frå desse bileta av Falkland Islands Dependencies Survey (FIDS). Han vart namngjeven av United Kingdom Antarctic Place-Names Committee (UK-APC) etter ein av karakterane i Charles Dickens-romanen Pickwick Papers.
Scytalopus
Scytalopus er ei biologisk slekt av små sporvefuglar i tapakulofamilien. Ein kan finne desse tapakuloane i Sør-Amerika og Mellom-Amerika frå Tierra del Fuego i sør til Costa Rica i nord, men dei er fråverande i Amazonasbassenget. Dei lever i tett vegetasjon på eller nær bakkenivå og finst hovudsakleg i fjellområda, spesielt i Andes. Dei kan vere særs krevjande å observere ettersom dei spring i underskogen på ein musaktig måte.
Skildring
Dette er korte, tettvaksne fuglar med stutte halar som ofte blir heldt oppreiste. Den totale kroppslengda varierer i området 10-14 cm avhengig av art. Fjørdrakta er gråsvart eller grå. Fleire artar har brun buk, undergump eller kroppssider, ofte med noko tverrstriping. Nokre har kvite kroner eller augebryn. Ungane av dei fleste artane er brunare og har striper på flankane. Mange artar er eigentleg umoglege å identifisere berre ut frå fjørdrakta, lætet er ofte særeige og viktig for å fastsetje arten.
Åtferd
Føda består hovudsakleg av insekt. Hekkeåtferda er dårleg kjent for dei fleste artane, men egga er som regel kvite, og reiret er vanlegvis ballforma og laga av plantematerialar som rotfibrar og mosar. Reiret er bygd i eit holrom i til dømes jordbankar, mellom røter eller i trebork.
Taksonomi
Artsgrensene innanfor denne slekta er blant dei mest komplekse innanfor neotropisk ornitologi. Dei er svært krevjande å observere, og identifisering ved hjelp av visuelle funksjonar er ofte umogleg. Informasjon om vokalisering og biokjemiske data er vanlegvis naudsynt for å avklare taksonomisk status for dei ulike bestandane. Fleire nye artar har blitt skildra i dei seinare åra, til dømes magdalenatapakulo Scytalopus rodriguezi og antioquiatapakulo Scytalopus stilesi i Colombia. Den taksonomiske statusen for mange av artane i Andes vart løyst av Krabbe & Schulenberg (1997) som delte opp ei rekkje artar og skildra tre nye. Den forvirrande situasjonen er kanskje best illustrert ved det faktumet at berre 10 artar var anerkjente i denne slekta i 1970 (Krabbe & Schulenberg, 2003), medan talet no er fire gonger så høgt eller meir. I tillegg er det kjente artar som framleis ikkje er skildra, medan andre artar som i dag er definerte faktisk kan omfatte fleire artar, til dømes kan den sørlege bestanden av storfottapakulo, Scytalopus macropus, representere ein ikkje-skildra art.
FA-cupfinalen i fotball 2016
FA-cupfinalen i fotball 2016 fann stad på Wembley stadion i London 21. mai 2016, med 88 619 tilskodarar på tribunane. Etter 120 minuttars spel kunne kapteinen på Manchester United heve pokalen, då laget frå Manchester hadde sigra med 2-1 mot London-laget Crystal Palace FC.
Kampen
Crystal Palace tok leiinga då innbytaren Jason Puncheon frå skrått hald dunka ballen forbi United-målvakta i det 78. minutt. Tre minuttar seinare utlikna Juan Mata med ein markkrypar frå 8-9 meter, som gjekk via ein Palace-forsvarar. Oppgjeret vart avgjort til Manchester United sin fordel etter 110 minuttars spel. Jesse Lingard ekspederte då ei Palace-klarering i nettet med ein susar av eit volleyskot.
Chris Smalling frå Manchester United vart utvist heilt på tampen av fyrste ekstraomgang, etter to gule kort.
Manchester United stilte med: David de Gea, Antonio Valencia, Chris Smalling, Daley Blind, Marcos Rojo, Michael Carrick, Wayne Rooney (kaptein), Juan Mata, Marouane Fellaini, Anthony Martial og Marcus Rashford. Om lag midtvegs i den 2. omgangen vart fyrst Rojo og så Rashford erstatta av høvesvis Matteo Darmian og Ashley Young, medan Jesse Lingard spelte ekstraomgangane i staden for Mata.
Dommaren heitte Mark Clattenburg.
Maridalen kyrkje
Maridalen kyrkje ei langkyrkje i Maridalen i Oslo kommune. Kyrkja vart oppført som bedehus i 1887. I 1899 fekk bedehuset tårn og vart vigsla som kapell året etter. Dette vert no titulert som kyrkje. Kyrkja har 135 sitjeplassar.
Det er ikkje kyrkjegard ved kyrkja.
Fjernsynsserien «Presten», som NRK sende i 2017 og 2018, er spelt inn i denne kyrkja.
John Stewart Bell
Han tok doktorgraden i 1956. Bell var forskar ved CERN frå 1960 til han døydde. Frå 1955 til 1984 publiserte han omkring 80 forskingsartiklar innanfor høgenergifysikk og kvantefeltteori. Det mest kjende arbeidet hans vart publisert i 1966. Her utleidde han eit resultat som no blir omtalt som Bell-teoremet. Bell mottok ei rekkje prisar og vart medlem av Royal Society i London i 1972.
Sign of the Times av Petula Clark
«Sign of the Times» er ein song framført av Petula Clark frå albumet hennar My Love i mars 1966. Det var oppfølgjaren til den store hitten «My Love», som nådde toppen av den amerikanske singellista, og var skriven av Tony Hatch og Jackie Trent.
Songen vart spelt inn i Pye Studios i Marble Arch med gitaristen Big Jim Sullivan og vokalgruppa The Breakaways.
Clark framførte første gongen «A Sign of the Times» på The Ed Sullivan Show den 27. februar 1966. Singelen nådde 11. plassen på Billboard Hot 100 i april det året og andreplassen på Billboard si Easy Listening-liste.
Frå og med gjennombrotet hennar med «Downtown», nådde alle singlane til Clark høgare på listene i USA enn i Stobritannia. «A Sign of the Times» var eit av dei mest ekstreme døma på dette og songen nådde berre 49. plassen på den britiske singellista. «A Sign of the Times» vart ein hit i Australia (#11) og Sør-Afrika (#2).
Tornsmettar
Tornsmettar, vitskapleg namn Acanthizidae, er ein biologisk familie av sporvefuglar i Australasia som inkluderer mellom anna gerygonar, musesmettar og krattsmettar. Tornsmettfamilien samlar små til middels store sporvefuglar med ei total lengd varierande mellom 8 og 19 cm. Dei har korte avrunda venger, tynnt nebb, lange bein og ein kort stjert. Dei fleste artane har olivenfarga, grå, eller brun fjørdrakt, sjølv om nokre har flekker av lysare gult. Den minste arten, og faktisk den minste av alle australske sporvefuglar, er stumpnebb. Den største arten i familien er losfugl.
Skildring
Tornsmettfamilien er utbreidd i Australia, Indonesia, New Zealand, og i sørvestre Stillehavet. Dei fleste artane finst i Australia og på Ny-Guinea, Australia har 35 endemiske artar og Ny-Guinea har 15. Vanuatu, Ny-Caledonia og Salomonøyane har kvar ein einskild art, og tre artar finst i New Zealand regionen, medrekna endemisk artar på Chatham Islands og Norfolk Island. I Asia er to artar avgrensa til Indonesia og ein annan er funnen i Filippinene og på fastlandet. Dei fleste artane er ikkje trekkfuglar, med unntak av Gerygone-artane. Familien har ei rekkje habitat frå regnskog til tørre ørkenar.
Keys to Ascension
Keys to Ascension er eit dobbelalbum og ein konsertfilm frå det engelske progressiv rock-bandet Yes, utgjeve i oktober 1996. Albumet er hovudsakleg eit konsertalbum, men inneheld to nye studioinnspelingar. For første gongen sidan 1978 med albumet Tormato, gav Jon Anderson, Chris Squire, Steve Howe, Rick Wakeman og Alan White offisielt ut nye studioinnspelingar saman.
Tornsmettar
Skildring
Dei fleste artane er bakkelevande, beitar hovudsakleg på insekt, men òg litt frø. Særleg artar av kvitmasker, slekta Aphelocephala, konsumerer store mengder frø, og andre artar vil ta frukter. Somme artar føretrekk sekreta av plantesaftsugande insekt, dessutan insekta sjølve. Nokre artar er mindre knytt til liv på bakken, slik som stumpnebb, som beitar i tretoppane, og hòlefugl. Uvanleg for så små fuglar legg dei berre eit eller to egg i kvart kull, moglegvis fordi dei har relativt lang levetid, der mange artar som lever til over ti år i naturen.
Tel Yitzhak
Tel Yitzhak (hebraisk skrift תֵּל יִצְחָק, tyder 'Yitzhak-høgda') er ein kibbutz sentralt i Israel. Han ligg på kystsletta søraust for Netanya og høyrer til Hof HaSharon regionale kommune. I 2006 hadde han 851 innbyggjarar.
Keys to Ascension
Albumet kom på 99. plass på Billboard 200 i USA og på 48. plass på UK Albums Chart i Storbritannia.
Tornsmettar
Skildring
Verdas naturvernunion, IUCN, vurderer dei fleste taksa i familien som lite sårbare. Unntaka, norfolkgerygone, Gerygone modesta og beltekvitmaske, Aphelocephala pectoralis reknast som nær trua. Ein art, lordhowegerygone, Gerygone insularis, vart utrydda av rottepredasjon på byrjinga av 1930-talet.
Tel Yitzhak
Kibbutzen vart grunnlagd i 1938 av immigrantar frå Galicia som ein del av tårn og palisade-busetjingsprosjektet. Han vart kalla opp etter Yitzhak Steiger, ein leiar for Hanoar Hatzioni i Galicia.
Alioth
Alioth (Epsilon Ursae Majoris, Epsilon UMa, ε Ursae Majoris, ε UMa) er den klåraste stjerna i stjernebiletet Den store bjørnen (trass i at ho i Bayernemninga berre har nemninga «epsilon») og med tilsynelatande storleik på 1,76 er ho den 31. klåraste stjerna på himmelen. Stjerna ligg i halen på bjørnen, nærast kroppen, og er dermed stjerna i styret på Karlsvogna som ligg nærast sjølve vogna. Tidlegare vart stjerna mykje nytta i stjernenavigering til sjøs, fordi ho er oppført som ei av 57 navigasjonsstjerner.
Tel Yitzhak
Naturreservat
Sørvest for kibbutzen ligg eit lite (8 mål) naturreservat, som vart oppretta i 1968, for å bevare noko av det originale bladverket på Sharonsletta.
Keys to Ascension
Bakgrunn
Dei sju første spora på albumet er konsertopptak frå Edward's Fremont Theatre i San Luis Obispo i California, der bandet spelte tre konsertar 4.-6. mars 1996. Føremålet med dette var at dei ville spele inn live men under kontrollerte former for best mogleg resultat. Fleire opptak frå dei same konsertane vart utgjeve på dobbelalbumet Keys to Ascension 2 i 1997. Dei siste to spora på albumet er nye studioinspelingar, innspelt mellom hausten 1995 og våren 1996.
Alioth
I følgje Hipparkos ligg Alioth 81 lysår (25 parsec) frå jorda. Spektralklassen er A0p.
Tornsmettar
Artslista
Tornsmettar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler. Slekt Pachycare
Keys to Ascension
Bakgrunn
Konsertane vart òg filma og vart i 2001 utgjeve på DVD under same tittel.
Kjelder
''
Tornsmettar
Artslista
Slekt Origma
Keys to Ascension
Kjelder
Yes
Paris-traktaten av 1814
Paris-traktaten av 1814 var ein fredsavtale som avslutta Den sjette koalisjonskrigen, ein del av Napoleonskrigane. Avtalen blei underteikna den 30. mai 1814. Han blei slutta mellom Frankrike på den eine sida og «den sjette koalisjonen» av Austerrike, Preussen, Russland, Sverige, Storbritannia og fleire tyske statar på den andre.
Tornsmettar
Artslista
Slekt Oreoscopus
Slekt Crateroscelis
Paris-traktaten av 1814
Koalisjonen vann krigen, og tvinga mellom anna den franske keisaren Napoleon til å abdisera og dra i eksil til middelhavsøya Elba. Avtalen omfordelte også fleire landområde til ulike land. Frankrike fekk halda på alle landområda som nasjonen hadde hatt den 1. januar 1792, og fekk tilbake dei fleste territoria Storbritannia hadde erobra i løpet av krigen. Dei einaste unntaka var koloniane Tobago, Saint Lucia, og Mauritius. I tillegg blei Malta gjeven til Storbritannia. Frankrike fekk halda på dei erobra Saarbrücken, Saarlouis, Landau, Montbéliard, delar av Savoie med Annecy og Chambéry, Avignon og Comtat Venaissin, i tillegg til ting det hadde erobra under krigen.
Tornsmettar
Artslista
Slekt Acanthornis
Slekt Pyrrholaemus
Slekt Calamanthus
Paris-traktaten av 1814
Sverige, som hadde fått kontroll over den karibiske øya Guadeloupe av Storbritannia, måtte gje øya tilbake til Frankrike. Frankrike på si side anerkjende unionen mellom Noreg og Sverige.
Tornsmettar
Artslista
Slekt Hylacola
Slekt Acanthiza
Paris-traktaten av 1814
Dei tidlegare Austerrikske Nederlanda (no Belgia) blei overført til Nederlanda under huset Oranien-Nassau. Fleire tyske statar som var blitt konsoliderte under Napoleon heldt på statusen sin, men Preussen fekk landområde ved franskegrensa, i dagens Vest-Tyskland. Fleire ulike statar i Italia blei anerkjende, og sjølvstendet til Sveits blei formelt anerkjend.
Tornsmettar
Artslista
Slekt Gerygone, 19 gerygonar
Slekt Aphelocephala
Christin Cooper
Christin Elizabeth Cooper er ein USA-amerikansk skirennar frå Ketchum i Idaho som vann fire medaljar, tre sølv og ein bronse, under Alpin-VM 1982 og Vinter-OL 1984.
Alexandra av Storbritannia
Alexandra var prinsesse av Danmark og dronning av Storbritannia. Ho var gift med Edvard VII av Storbritannia og mor til mellom anna kong Georg V av Storbritannia og dronning Maud av Noreg.
Christin Cooper
Aktiv
Cooper debuterte i verdscupen i alpine greiner i 1978. Under dei olympiske leikane 1980 i Lake Placid i heimlandet vart ho nummer sju i storslalåm og åtte i slalåm.
Alexandra av Storbritannia
Bakgrunn
Alexandra var det nest eldste barnet og den eldste dottera til prins Christian av Slesvig-Holsten-Sønderborg-Glücksborg (den seinare Christian IX av Danmark) og Louise av Hessen-Kassel. Ho fekk namna Alexandra Caroline Marie Charlotte Louise Julia då ho blei døypt, men var kjend under namnet Alexandra, som også var namnet på den nyleg avdøde svigerinna til Louise, storfyrstinne Aleksandra Nikolajevna av Russland.
Christin Cooper
Aktiv
Frå desember 1981 til mars 1984 vann Cooper fem renn i verdscupen; to i storslalåm, eitt i slalåm og to i kombinasjon. Ho kom på tredjeplass i verdscupen i alpine greiner 1982, einast sveitsiske Erika Hess og vesttyske Irene Epple var betre alpinistar gjennom sesongen. Same året sanka ho tre medaljar gjennom verdsmeisterskapen i alpine greiner 1982 i Schladming i Austerrike. Det tok til med ein bronse i kombinasjonen og heldt fram med sølvmedaljar i storslalåm og i slalåm. Alle dei tre tevlingane vart elles vunne av Erika Hess.
Alexandra av Storbritannia
Bakgrunn
Då Alexandra blei fødd var faren hennar framleis berre prins av Slesvig-Holsten-Sønderborg-Glücksborg, ei fjern og ubetydeleg sidelinje til det danske kongehuset, som stamma frå Kristian III. Statusen til familien blei endra i 1853, då faren hennar blei gjort til dansk tronarving. Bakgrunnen var utsikta til at den oldenborgske slektslinje som sat på trona ville døy ut. Respekten til familien steig deretter betydeleg, og Alexandra blei prinsesse av Wales.
Christin Cooper
Aktiv
Under Vinter-OL 1984 i Sarajevo vann Cooper sølvmedaljen i storslalåm, og sikra dermed dobbeltsiger for USA ettersom gullmedaljen gjekk til Debbie Armstrong. Cooper, som la opp etter OL-sesongen 1984, stod 26 gongar på sigerspallen, 19 av dei i anten storslalåm eller slalåm.
Alexandra av Storbritannia
Ekteskap med prins Albert Edvard
Ho gifta seg 10. mars 1862 med prins Albert Edvard, fyrsten av Wales, på Windsor slott.
Schwerzenbach
Schwerzenbach er ein kommune i distriktet Uster i kantonen Zürich i Sveits. Kommunen har innbyggjarar  og eit areal på. Kommunen ligg i Glattal.
Alexandra av Storbritannia
Ekteskap med prins Albert Edvard
Svigermor hennar, dronning Victoria, var ikkje glad for dei politiske problema som følgde då Bertie blei gift med ei dansk prinsesse. Alexandra agiterte for britisk intervensjon på dansk side under krigen mellom Danmark og Tyskland i 1864, og i 1890 sendte ho eit langt memorandum til lord Rosebery i samband med skiftet, der Storbritannia gav Helgoland til Tyskland i byte mot kolonien Zanzibar.
Alexandra fekk mykje ros for førespurnaden sin, men han fekk inga praktisk tyding. Dronning Victoria skreiv: «Kva kunne vera meir smerteleg for familien vår enn dei politiske vanskane vi blei sette i under krigane med Danmark?» Den tyskætta dronninga ønskte ingen dansk siger.
Ekteparet fekk seks barn:
Før Edvard overtok trona, hadde Alexandra i nokre år driv med representasjons- og velgjerdsoppgåver. Mellom anna stifta ho eit fond til nedkjemping av arbeidsløyse og arbeidde for å forbetra sjukehusvesenet.
Alexandra blei tunghøyrd med alderen. Dei siste åra av livet var ho ein stor del i Danmark, dels hjå familien på Fredensborg slott, dels på Hvidøre slott, som ho kjøpte saman med systera si, enkekeisarinne Dagmar av Russland.
Whirlwindfjorden
Whirlwindfjorden er ein 22 km lang, isdekt fjord med innløp mellom Cape Northrop og Tent Nunatak, langs austkysten av Graham Land. Sir Hubert Wilkins oppdaga fjord på flyturen hans 20. desember 1928. Wilkins rapporterte fire store isbrear ned mot fjorden, som han kalla Whirlwindbreane fordi plasseringa deira i høve til kvarandre minna om sylindrar i Wright Whirlwind-motoren hans. Fjorden vart fotografert frå lufta av U.S. Antarctic Service (USAS) i 1940 og kartlagd av Falkland Islands Dependencies Survey (FIDS) i 1947.
Hank Cicalo
Hank Cicalo er ein amerikansk lydteknikar som har vore aktiv i over femti år. Blant artistane Cicalo spelte inn finn ein The Monkees, Carole King, Barbra Streisand og George Harrison.
Bård Jørgen Elden
Bård Jørgen Elden frå Namdalseid er ein norsk, tidlegare kombinertrennar og seinare -trenar. Under VM 1989 var han med på det norske laget som vann gull i lagkonkurransen. Han vann ein siger i verdscupen i kombinert i 1989 og vart noregsmeister i 1992. Elden hadde sin styrke i langrennsløypa og hadde oftast beste langrennstid. Han representerte Namdalseid IL
Han er bror til skirennaren Trond Einar Elden.
Karriere
Elden debuterte i verdscupen i mars 1987 i Kavgolovo og vart nummer elleve. Året etter vart han som best nummer åtte i eit verdscuprenn. 21. januar 1989 vann han sitt fyrste og einaste verdscuprenn i Breitenwang, på plassane bak fylgde Stanislaw Ustupski frå Polen og Klaus Sulzenbacher frå Austerrike. Ein månad etter var det klart for ski-VM i Lahti, der bror hans tok ein klar siger i den individuelle tevlinga. Endå større var sigersmarginen for begge brørne Elden og Trond Arne Bredesen då dei tre sigra i lagtevlinga. Bård Jørgen Elden heldt frå å tevle i kombinert, men var berre sjeldan i stand til å utfordre dei aller beste i kampen om pallplassane. Sjølv om han var den beste langrennsløparen av kombinertløparane hadde han som oftast for mykje tid å ta att etter hoppinga i bakken. Dermed fekk han knappast høve til å representere Noreg i dei internasjonale meisterskapane. Eit unnatak var ski-VM 1993 i Falun der han vart nummer åtte i den individuelle øvinga, men sidan Noreg hadde tre utøvarar høgre oppe på resultatlista fekk han ikkje plass på tremannslaget som deltok i lagtevlinga.
Trenar
Frå 1998 var Elden hopptrenar og åra 2003-06 sjef for det USA-amerikanske kombinertlandslaget. Han var trenar for Johnny Spillane då denne vart verdsmeister i 2003. Våren 2006 overtok han som sjef for det norske kombinertlandslaget. Perioden 2009-12 var han landslagstrenar for Austerrike, eit landslag som noterte seg for mange triumfar i dei gjeldande åra.
Hockenhorn
Hockenhorn er ein 3 293 meter høg fjelltopp nord for Lötschental på grensa mellom kantonane Bern og Valais i Sveits.
Førstestiginga fann stad i 1840, då englendaren Arthur Thomas Malkin kleiv til topps. Hockenhorn er for erfarne turgåarar ein topp som er rimeleg lett å klive. Frå toppen har ein utsikt over store delar av Wallis-Alpane, og ein kan sjå heilt til Mont Blanc.
Jon Magne Leinaas
Han har cand.real. (1970) og dr.philos. (1980) i fysikk frå Universitetet i Oslo der han sidan 1988 har vore professor.
John Archibald Wheeler
Wheeler vart tildelt sin doktorgrad frå Johns Hopkins University i 1933. Avhandlinga hans, utført under oppsyn av professor og rettleier Karl Herzfeld, handla om teorien om spreiing og absorpsjon av helium. Wheeler starta den akademiske karrieren sin ved University of North Carolina ved Chapel Hill i 1935 og i 1938 vart han tildelt ei stilling ved Princeton University, der han vart verande fram til 1976. Wheeler vart utnemnd til direktør for Senter for teoretisk fysikk ved University of Texas frå 1976 til 1986, då han pensjonerte seg frå akademisk arbeid.
Då han døydde hadde Wheeler ei stilling ved Princeton University som professor emeritus. I motsetnad til einskilde andre lærde, hadde Wheeler høg prioritet på undervising av unge studentar. Sjølv etter at han vart ein kjend fysikar, fortsette Wheeler å undervise førsteårsstudentar i fysikk, og han uttalte at sinnet til dei unge var det viktigaste. Saman med mange andre leiande fysikarar, under andre verdskrigen, avbraut Wheeler sin akademiske karriere for å kunne delta i utviklinga av den første atombomba som ein del av Manhattanprosjektet.
Hovudsakleg var Wheeler tilsett i produksjonen av plutonium til bruk i atombomber. Nokre år seinare gjekk Wheeler med på å jobbe med utviklinga av ein meir kraftig hydrogenbombe. Etter å ha avslutta sitt atombombe-prosjekt returnerte Wheeler til Princeton University for å fortsetje den akademiske karrieren sin. I april 2009 hamna Wheeler i fokus for det månadlege tidsskriftet Physics Today som vart publisert av American Institute of Physics. Artiklane deira inneheldt refleksjonar skrivne av ulike framståande fysikarar, fleire av dei hadde Wheeler fungert som fysikk-rådgjevar for.
Kleppmjølk
Kleppmjølk er ei mjølkesuppe med mjølbollar, «kleppar» i. Retten har vore brukt til dessert eller kveldsmat og kan serverast med kanel og sukker.
Ein kan lage retten med utgangspunkt i mjølk, egg og mjøl som ein rører saman til ei tjukk røre. Røra vert lagd med skei i ein kjele med kokande mjølk og trekker til bollane er ferdig kokte og mjølsmaken er borte.
Opphavleg har ein brukt mjøl av bygg, som var kornslaget som oftast vart dyrka på gardane. Då ein fekk betre tilgang på kveitemjøl på 1800- og 1900-talet, vart gjerne byggmjølet heilt eller delvis bytt ut med kveite. Bollane vart då meir luftige, særleg i kombinasjon med egg i røra.
Utbreiing
Det finst òg oppskrifter med kardemomme i bollane. Frå Østfold skildrar ein retten som klotmjølk, og ei oppskrift viser til at suppa kan smaksettast med anis.
Rullekake
Rullekake (swissrull) er ein avlang sylinderforma kake med innrulla fyll. Ein kan steika ei slik kake ved 250 °C i cirka 5 minutt, slik at ho framleis er mjuk nok til å rullast. Fyllet kan til dømes bestå av syltetøy, krem, eplemos eller sjokolade. Kaka inneheld som regel egg, sukker, kveitemjøl og bakepulver. Ved servering skjer ein henne i skivar som har spiralmønster.
Det somalilandske flagget
Det somalilandske flagget er ein trikolor med like breie, horisontale felt i grønt, kvitt og raudt. I det grøne feltet er den muslimske truvedkjenninga Sjahádah, og i det kvite feltet er det ei svart stjerne. Flagget vart teke i bruk av den de facto uavhengige republikken Somaliland 14. oktober 1996.
Kantonen Schaffhausen
Schaffhausen er den nordlegaste kantonen i Sveits. Han har eit areal på 298 km2 og hadde 75 657 innbyggarar i 2009. Byen Schaffhausen er hovudstad i kantonen.
Det somalilandske flagget
Ein annan variant av det noverande flagget har oransje farge i det nedre feltet.
Kantonen Schaffhausen
Schaffhausen er den einaste kantonen i Sveits som praktiserer røysteplikt.
Stolheis
Stolheis, òg kalla skiheis, er ein slags taubane som hovudsakleg vert bygd i alpinanlegg eller skisenter for å frakte folk snøgt opp i høgda, så dei kan nytte dagen til køyre fleire gonger ned slalåm-, utfor- eller snøbrettbakkane. Men det har også vore bygd stolheisar for at publikum skal kome seg opp til eit utsynspunkt eller inn i turterreng.
Kantonen Schaffhausen
Geografi
Kantonen er både i vest, nord og aust omkransa av delstaten Baden-Württemberg i Tyskland. Schaffhausen har grense til kantonane Zürich og Thurgau. Nesten heile kantonen ligg på nordsida av Rhinen, som er grenselinje mellom Schaffhausen og dei førnemnde kantonane. Schaffhausen består av tre åtskilde landområde, eitt stort og to små. Dei to små ligg høvesvis i aust og i sør for hovudområdet. Ramsen og Stein am Rhein ligg i aust, medan Rüdlingen ligg i sør. Ein tysk enklave, Büsingen am Hochrhein, ligg inneklemt mellom kantonane Schaffhausen, Thurgau og Zürich. Størsteparten av kantonen ligg på eit platå, der høgste punktet er 912 meter over havet.
Det somalilandske flagget
Mellom 1991 og 1996 brukte Somaliland eit flagg med ein grøn sirkel på kvit botn.
Sidan flagget inneheld den muslimske truvedkjenninga Sjahádah, skal det ikkje heisast på halv stong ved sorg.
Kantonen Schaffhausen
Demografi, språk og religion
21,9% av innbyggarane er utanlandske statsborgarar. Tysk er offisielt skriftspråk og dominerande talemål i Schaffhausen, den lokale dialekta høyrer til høgalemannisk. 50% av innbyggarane er knytt til protestantiske kyrkjesamfunn, medan 24% soknar til den romersk-katolske kyrkja.
Stolheis
Skitrekk
Alternativet til stolheis er skitrekk. Skitrekk er laga slik at det i staden for stolane, går liner ned frå ståltauet, utstyrt med ein J-forma, T-forma eller skålforma innretningar i enden som skiløparen skal plassere baken sin på for å bli dregen ståande på sine eigne ski opp til toppen i ei løype under trekket.
Kantonen Schaffhausen
Kommunar
Schaffhausen er i 2011 delt inn i 27 kommunar; Bargen, Beggingen, Beringen, Buch, Buchberg, Büttenhardt, Dörflingen, Gächlingen, Guntmadingen, Hallau, Hemishofen, Lohn, Löhningen, Merishausen, Neuhausen am Rheinfall, Neunkirch, Oberhallau, Ramsen, Rüdlingen, Schaffhausen, Schleitheim, Siblingen, Stein am Rhein, Stetten, Thayngen, Trasadingen og Wilchingen.
Historie
Byen Schaffhausen gjekk i 1454 inn ein allianse med seks av kantonane i det sveitsiske eidsforbundet. Alliansen vart i 1478 også omfatta Uri og Unterwalden. År 1501 gjekk Schaffhausen inn i det sveitsiske eidsforbundet og vart ein eigen kanton.
Yakum
Yakum (hebraisk skrift יָקוּם, tyder «Han skal stå opp») er ein kibbutz sentralt i Israel, sør for Netanya. Han høyrer til Hof HaSharon regionale kommune og hadde eit folketal på 555 i 2006.
Historie
I 1934 vart ei gruppe unge tyske immigrantar samla i kibbutzen Ein Harod for å danna kjernen i ein ny kibbutz. I 1938 vart Yakum grunnlagd som kibbutz Eretz-Israel Dalet i byen Hadera. Kibbutzen fekk ikkje tildelt land før i 1947, då eit område nær Wadi Falik vart utpeikt for kibbutzen. I ventetida kom fleire medlemmar til gruppa frå Tyskland, Ungarn og Polen, og dei vart sende til å arbeide i allereie etablerte busetjingar i Galilea, som Yavne'el.
I 1947 flytta kibbutzen endeleg til den noverande plasseringa og fekk namnet Yakum. Medlemmane var ikkje nøgde med namnet dei hadde fått, og søkte til komiteen om å byte, men vart avslått.
Charles Moore
Charles Hewes Moore  var ein USA-amerikansk friidrettsutøvar og næringslivsleiar frå Coatsville i delstaten Pennsylvania. Under Sommar-OL 1952 vann han 400 meter hekk på tida 50,8 sekundar og ein sølvmedalje med USA i 4 x 400 m stafett.
Moore vart nordamerikansk studentmeister (NCAA) på 440-yard i 1949 og 220-yard hekk i 1952. Frå 1949 til 1952 vann han samtlege fire tevlingar på 400 meter hekk under AAU-meisterskapen.
Den 21. juli 1952 vann Charles H. Moore gullmedaljen på 400 meter hekk og sette samstundes olympisk og personleg rekord med tida 50,8 sekundar. Han sprang også tredjeetappen for USA sitt lag i 4 x 400 m stafett der USA måtte nøye seg med sølvmedaljane, slått med eitt tidels sekund av Jamaica som sette verdsrekord med tida 3.03,9.
Moore og sovjet-russaren Jurij Litujev skal ha vore dei fyrste som nytta seg av 13 steg mellom hekkane på 400 meter hekk i tevlingar, før 1950-åra brukte ein alltid 15-steg.
Kjell Johannes Mork
Kjell Johannes Mork er ein norsk fysikar. Han er kjend for det teoretiske arbeidet innan elementærpartikkelfysikk, statistiske prosessar, diffusjon og transportteori.
Han tok utdanning som sivilingeniør ved NTH i 1958 og vart dr.techn. i 1964. Han har vore professor ved NTNU sidan 1986.
17-11-70
17-11-70 (amerikansk tittel 11-17-70) er eit konsertalbum av Elton John, gjeven ut i 1971. Innspelinga vart gjort for ei direkte radiosending den 17. november 1970, som har gjeve namn til albumet. Den amerikanske tittelen vart endra til 11-17-70 som er det standard datoformatet i USA. Innspelinga var opphavleg populært på piratkopiplater i følgje Gus Dudgeon, noko som fekk plateselskapet til å gje ut innspelinga som eit album.
Albumet selde ikkje så veldig godt, og det vart sagt at ei av piratkopiplatene tok ein del av dette salet, men det kan òg ha vore at marknaden var metta med Elton John-plater på denne tida. John hadde i løpet av kort tid gjeve ut to studioalbum (Elton John og Tumbleweed Connection) og eit filmmusikkalbum (Friends). Likevel vart albumet det fjerde av fire Elton John-album som låg inne på Topp 100 i USA samstundes, noko som var første gong nokon klarte etter The Beatles.
I følgje programleiaren Dave Herman, som ein kan høyre i byrjinga av albumet, kutta Elton John handa si under framføringa og mot slutten av showet var klaveret hans dekt av blod.
John og bandet hans framførte 13 songar under radiosendinga. Det opphavlege albumet hadde med seks songar. Ein sjuande song, «Amoreena», vart gjeven ut som eit bonusspor på 1996-utgåva av albumet. Dei andre seks songane vart først gjevne ut på ei spesialutgåve på Record Store Day i 2017 med resten av songane: «I Need You to Turn To», «Your Song», «Country Comfort», «Border Song», «Indian Sunset» og «My Father's Gun».
John har sagt i fleire intervju at han meiner denne innspelinga er den beste konserten hans. Det er òg eit døme på korleis konsertbandet til John høyrdest ut før gitarist Davey Johnstone, kom med som fast medlem i bandet hans.
2-LP-utgåva frå Record Store Day i 2017
På Record Store Day i 2017 kom ei spesialutgåve av albumet ut med dei seks attverande songane frå konserten, i tillegg til «Amoreena» (som var på CD-utgåva frå 1996).
Sporliste på dei to første sidene var den same som en originale utgåva frå 1970.
Medverkande
Produksjon
Salslister
Album
Område i Kristiansand Dyrepark
Område i Kristiansand Dyrepark gjev oversyn over område i Kristiansand Dyrepark.
Abra Havn
Abra Havn er eit overnattingsområde utforma som ein sjørøvarlandsby i Kaptein Sabeltann si ånd. Han opna i 2012.
Afrika
«Afrika» er namnet på området der ein huser afrikanske dyr, som løver, sjiraffar, sebraer, antiloper, strutsar og ulike mindre dyr.
Apejungelen
Apejungelen vart opna i 1994 av Morten Harket og er eit stort tropehus. I Apejungelen finst mellom anna store og små apar, fuglar og tropisk fisk.
Asia
«Asia» er namnet på området der ein huser asiatiske dyr. Her held ein mellom anna tiger, orangutang og gibbonapar.
Barnas fredsmonument
Barnas fredsmonument i Byparken utanfor Kardemomme by vart avduka 21. september 1996. Monumentet består av ein stor jettegrytestein med ein evigbrennande fredsflamme. Kvart konfliktområde i verda er representert ved kvar sin rullestein med namnet på staten. Intensjonen med verdas fyrste fredsmonument for barn var å etablere fleire liknande fredsmonument rundt om i verda. Fredsmonumenter i andre land skulle hente sin flamme frå modermonumentet i Kristiansand.
Båtbasaren
Båtbasaren er eit stort område for spel og aktivitet.
Den Sorte Dame
«Den Sorte Dame» er eit sjørøvarskip som vart bygd i 1994. Skipet vart døypt av Wenche Foss i Oslo.
Fuglehuset
I Fuglehuset flyg fuglar fritt rundt. Det inneheld også andre dyr, som kvitøyra silkeape og løvetamarin.
Grevinnen
«Grevinnen» (tidlegare «Klara») er ei sjørøvarskute som vart bygd i 1990.
Jungelland
Jungelland er eit stort utendørs leikeland.
Kapein Sabeltanns Verden
Kaptein Sabeltanns Verden er ein karibisk sjørøvarlandsby med vindskeive, vêrbitne hus. Han ligg i ei bukt ved Grashavet i Dyreparken. Der ligg også Miriams Forheksede Hus, Kaptein Sabeltanns Skattkammer, Grusomme Gabriels Gang, Kaptein Sabeltanns Smokkarium, Sjørøverteateret, Kaptein Sabeltanns Sjørøvergrill, butikkar og etestader.
Kardemomme by
Kardemomme by er ein temapark. Han er laga etter boka Folk og røvere i Kardemomme by av Thorbjørn Egner.
Kjuttaviga
Kjuttaviga er den inste bukta i Grashavet. Ei Sørlandsbrygge med etestader på rekkje og rad. På andre sida av bukta er det eit stort amfi der underhaldning finn stad.
KuToppen
KuToppen er eit bondegardsmiljø med norske gardsdyr.
Lavvoen
Lavvoen ligg inst i Nordisk Villmark.
Nordisk Villmark
Nordisk Villmark er det største området i Dyreparken. I Nordisk Villmark, som vart opna i 1992, fekk Dyreparken levandegjort sitt mangeårige ideal om at "menneskene innhegnes og dyrene går fri", takka vere eit sinnrikt brusystem med gangstiar høgt over bakken.
Skomakergata
Skomakergata i Dyreparken er bygd etter adventsserien Jul i Skomakergata, som vart produsert i 1978 etter eit manus av Bjørn Rønningen, og sendt fyrste gong på NRK i 1979.
Sørlandsbrygga
Sørlandsbrygga er ei brygge innerst i Kjuttaviga.
Tigerens Rike
Tigerens Rike er eit tigeranlegg som vart opna 18. mai 2002. Det vart teikna av arkitekt Bjørn Egner, son av Thorbjørn Egner. Det kosta 17 millionar kroner å bygge. Dei to sibirske tigrane Ryeka og Ulysses var dei aller fyrste tigrane i Dyreparken. Dei kom 18. mai, og over 5000 menneske møtte opp for å få det fyrste glimtet av dyra.
Trolldalen
Trolldalen er ein eventyrdal full av ei rekkje kjende eventyrfigurar.
Tåkeskogen
I Tåkeskogen lever krokodillar, øgler, slangar, skjelpadder og andre tropiske dyr. Tåkeskogen er bygd som ein dunkel regnskog meint å gje dei besøkande ei heilt spesiell oppleving.
Villmarkshytta
Villmarkshytta er ei hytte i Nordisk Villmark.
Ønskebrønnen
Ønskebrønn der myntane som blir kasta oppi går til veldedige føremål.
Aalborgtårnet
Aalborgtårnet er ein minikopi av Aalborgtårnet i Aalborg i Danmark. 5. august 2004 avduka borgameisteren i Aalborg, Henning G. Jensen, det spesielle tårnet, som skal stå som eit symbol på dei tette banda mellom Danmark og Noreg og mellom dei to venskapsbyane Kristiansand og Aalborg.
Henrik Lundh
Henrik Julius Lundh var ein norsk jurist og embetsmann.
Lundh tok juridisk embetseksamen i 1916. I 1929 vart han dr. juris. på avhandlinga Navneplikt og navnerett. Frå 1919 arbeidde han i Justisdepartementet, sidan 1930 som byråsjef. I 1936 fekk han jobben som lønsdirektør i Finansdepartementet. Under andre verdskrigen tok han seg til England og var der 1942-45 ekspedisjonssjef i Justisdepartementet til London-regjeringa. Der etter var han Statens personaldirektør, ei stilling han hadde til han frå 1. april 1948 og seks år framover var han riksmeklingsmann. Sidan var han byfut og notarius publicus i Oslo.